VS001643
Datum: 1997-12-09T01:00:00.000+01:00
datum_sodbe_i_stopnje: 2003-04-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: zelo hudi primeri
odskodnina: 6.400.000,00 SIT
opombe: II Ips 662/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

do 5 let

Dojenček, star 1 leto.

## Škodni dogodek

Poškodovan pri rutinskem operativnem posegu.

## Poškodba

Hujša pareza (ohromitev) desnega obraznega živca.

## Telesne bolečine

750.000,00 SIT Tožnik zaradi same ohromitve ni zaznal posebnih bolečin.

#### Ambulantno zdravljenje

Številni pregledi.

#### Rehabilitacija

Izvajanje vaj grimasiranja doma.

#### Nevšečnosti med zdravljenjem

Številne elektrostimulacije živca.

## Strah

150.000,00 SIT Tožnik je strah izkazoval z močnim jokom pri vsakem pregledu v bolnišnici. Dojenček doživlja strah občutno drugače kot odrasel človek, ob doživljanju strahu se sploh še ne zaveda, da doživlja strah kot tak. Občutil je nelagodje, bil je negotov, ni vedel kaj se bo z njim zgodilo.

## Zmanjšanje življenjske aktivnosti

3.500.000,00 SIT Asimetrija desne polovice obraza z levo bo ostala trajna. Tožniku bo ostala omejena gibljivost desne polovice obraza z rahlo asimetrijo te polovice obraza, ki se odraža z nekoliko širšo desno očesno režo, pri mimičnih kretnjah zaostaja desni ustni kot, desne polovice čela ne more nagubati tako kot levo, desna obrv je položena nekoliko nižje kot leva. Pri govorjenju mu občasno teče slina, pri zehanju in odpiranju ust pa prihaja do lažjega krča in bolečin, pri prehranjevanju včasih ne more zadržati hrane ali pijače. Navedene posledice so trajne. Tudi v bodoče bo imel težave z govorjenjem in grimasiranjem in prehranjevanjem. Tožnik ne bo mogel opravljati del in opravil, kjer je potrebno enakomerno in močno napihovanje ličnic - na primer učenje igranja na pihala, v bodoče se bo moral izogibati večjim temperaturnim spremembam in bo imel težave pri javnem nastopanju. Tožnik ne bo mogel dolgo govoriti ne da bi mu iz ust pritekla slina. Brez naprezanje se ne bo mogel smejati, jokati ali druge vidno čustvovati.

## Skaženost

2.000.000,00 SIT. Fiziološka sprememba obraza je dobro opazna in tudi objektivno vzbuja pozornost drugih ljudi. Tožnik se je tega začel že zavedati, saj se obrača stran od ljudi. Tako skažen obraz do vstopa v šolo še ne pomeni toliko, bo pa zaradi tega tožnik še močno trpel takoj, ko se bo začel zavedati popačenosti. Duševne bolečine zaradi skaženosti bodo predvsem izražene v obdobju adolescence, ko se bo začel zavedati svoje zunanjosti.

---

ZOR člen 200, 203